钦定古今图书集成/明伦汇编/闺媛典/第322卷 > 皇清五十五 > 谢锡元妻锺氏
## 钦定古今图书集成/明伦汇编/闺媛典/第322卷 > 皇清五十五 > 谢锡元妻锺氏

按《武平县志》：“锺氏，名翠凤，谢锡元妻。年十六于归元，志意高迈。锺每夜绩佐读，元试以七艺冠军，锺益勤修妇道，以策励其夫。元亡，凤悲哭几绝，以方有身，强视息。及产女，一恸仆地，及甦，密自缢。家人觉救，翁姑命以仲叔周岁子立为嗣。锺奉严命，守志抚孤，孀居四十五载。嗣子克自立成家。”